Alfred Lien

Alfred Lien (født 23. mars 1904 på Hyllestad, død 5. juni 1974) var luthersk misjonær i Kina og Tanzania, tilknyttet Norsk Luthersk Misjonssamband. Han var også lærer, og gift med misjonæren Dagny Karoline Lien. Han var i Kina fra 1928 til 1936 og fra 1939 til 1946, den siste perioden uten at kone og barn var med. I denne perioden var han også internert japansk krigsfangenskap. Etter krigen ble Kina stengt for misjon, og Lien reiste sammen med sin kone til Tanzania, hvor han var i tjeneste fra 1950 til 1962. Der var han også tilsynsmann for feltet. Hans siste oppdrag for NLM var i Hongkong fra 1967 til 1969. 

Lien grunnla misjonsstasjonen Kansay i det tanzanianske distriktet ved samme navn i 1951 etter at NLM overtok feltet som befinner seg i Mbulu fylke fra svenske misjonærer i 1950. Han var også med ved etableringen av sykehuset i Haydom i 1952. I 1956 stod Lien for byggingen av misjonsstasjonen i Dongobesh i Mbulu-distriktet, og i 1961 ble han valgt til president og forstander for den nyopprettede Iraqw lutherske kirke.Hvem, hva, hvor i Norsk Luthersk Misjonssamband  (se L: Lien, Alfred) Kirken ble dannet av fem Mbulu-menigheter i Tanzania 1. januar 1961, og hadde da 1 500 medlemmer.

Alfred og Dagny Lien fikk tre døtre. 

 Referanser 

 Kilder 
 Hvem, hva, hvor i Norsk Luthersk Misjonssamband 

Kategori:Norske misjonærer i Kina
Kategori:Norske pedagoger
Kategori:Misjonærer i Tanzania
Kategori:Misjonærer tilknyttet Norsk Luthersk Misjonssamband
Kategori:Personer fra Hyllestad kommune